

Република Сербия МИНИСТЕРСТВО ПPOCBИТИ, HAУKИ И ТЕХНОЛОҐИЙНОГО РОЗВОЮ

Число: 601-03-00033/22/2021-15

Датум: 21.1.2022. року

Неманьова 22-26

ШКОЛСКИМ УПPABОМ

ОСНОВНИМ И ШТРЕДНЇМ ШКОЛОМ

ПРЕДМЕТ: Додатне упутство за школи о орґанизованю образовно-воспитней роботи од 24. януара 2022. року

Почитовани,

У складзе з иснуюцу епидемиолоґийну ситуацию и на основи вименкох и дополнєньох фахово-методолоґийних упутствох за зоперанє уношеня и контролу ширеня COVID-19 у Републики Сербиї, хтори зме вам прешлїдзели з обвисценьом о орґанизованю настави, даваме додатни упутства у вязи з орґанизованьом вкупней образовно-воспитней роботи починаюци од 24. януара 2022. року:

1. По вименки *Прилогу 7. Фахово-методолоґийного ynymcmвa за зоперанє уношеня и контролу ширеня COVID-19 у Републики Сербиї* (Институт за явне здравє „Др Милан Йованович Батут“), о чим сце информовани прейґ компетентней школскей управи, карантин ше претаргує без тестираня по виходзеню пейцох дньох, кед ше у тим периодзе нє зявя симптоми и знаки хороти *COVID-19.*

То значи же ше у школох меня поступок при зявеню случайох инфекциї при школярох у дзепоєдних оддзелєньох, так же ше треци модел настави скрацує зоз дзешец на пейц календарски днї (Видзиц точки 4.1. и 4.2. у дорученей Одлуки о орґанизованю роботи школох од 20.1.2022. року).



1. Понеже у роботним тижню од 24. по 28. януар 2022. року школи маю штири наставни и єден роботни дзень, за тот тидзень комбиновани модел треба плановац так же би обидва ґрупи школярох мали по два наставни днї.
2. При преслави Святого Сави - школскей слави и при орґанизованю шветочних академийох, треба обкеровац хорске шпиванє Святосавскей гимни, як и шицки други шветочни активносци у хторих участвує векше число учашнїкох и госцох. За Святосавску гимну треба хасновац постояци аудио-визуални средства у школи, а простор дзе ше означує школску славу треба так ушориц же би ше обезпечело потребну физичну дистанцу учашнїкох у програми и госцох.

Хаснуєме тоту нагоду шицким учашнїком и занятим у школи повинчовац Сватого Саву - школску славу и пожадац успишну роботу школяром, наставнїком и директором школох у другим полрочу школского 2021/2022. року.

Сердечно,

ПЕРШИ ПОДПРЕДСИДАТЕЛЬ ВЛАДИ И МИНИСТЕР,

Бранко Ружич, с.р.